

**Αθήνα, 16 Σεπτεμβρίου 2022**

**ΕΡΩΤΗΣΗ**

**Προς τους Υπουργούς**

* **Αγροτικής Ανάπτυξης & Τροφίμων**
* **Οικονομικών**

**Θέμα: «Αδικίες στη χορήγηση του Ειδικού Φόρου Κατανάλωσης πετρελαίου και της πληρωμής της έκτακτης οικονομικής ενίσχυσης των κτηνοτρόφων»**

Η Κυβέρνηση τη ΝΔ για μια ακόμη φορά νομοθετεί χωρίς να γνωρίζει πραγματικά τις ανάγκες των πολιτών και εν προκειμένω, των αγροτών της χώρας αλλά και χωρίς να αντιλαμβάνεται τα πρακτικά προβλήματα που αντιμετωπίζουν.

Η επιστροφή του ειδικού φόρου κατανάλωσης πετρελαίου έγινε με προχειρότητα, με αποτέλεσμα πολλοί δικαιούχοι αγρότες να μην έχουν λάβει κανένα ποσό, παρότι είναι ενημερωμένο το Μητρώο Αγροτών και Αγροτικών Εκμεταλλεύσεων, αλλά και ο δηλούμενος τραπεζικός λογαριασμός IBAN είναι ο σωστός. Από την άλλη πλευρά, υπάρχουν αγρότες που ναι μεν τους πιστώθηκε ποσό, αλλά υπήρξε αδικαιολόγητα μειωμένο, σε ποσοστό ακόμη και μεγαλύτερο του 50%. Σε αυτό όλο έρχεται να προστεθεί και η αδιαφορία των συναρμόδιων υπουργείων, τα οποία αδυνατούν ακόμη και να προσφέρουν πληροφορίες, στις εύλογες απορίες των αγροτών.

Από την άλλη πλευρά και οι κτηνοτρόφοι της χώρας έρχονται αντιμέτωποι με τη δυσάρεστη έκπληξη να αποκλείονται από τη χορήγηση κρατικής ενίσχυσης του 2% επί του τζίρου, και αυτό μόνο λόγω του ότι στην έναρξη επαγγέλματος οι ΚΑΔ για την κτηνοτροφία ήταν δευτερεύοντες και στην πρώτη θέση είχαν τους ΚΑΔ γεωργικών εργασιών, ενώ αποδεδειγμένα έχουν έσοδα από την άσκηση της κτηνοτροφικής δραστηριότητας.

Για άλλη μια φορά γίνεται αντιληπτό ότι οι πραγματικές ανάγκες των γεωργών και των κτηνοτρόφων παραμερίζονται, με την επιφανειακή βοήθεια χάριν εντυπώσεων να επικρατεί.

**Επειδή**, ο πρωτογενής τομέας της χώρας είναι βασικός πυλώνας της οικονομίας της,

**Επειδή**, τα τελευταία χρόνια οι αγρότες βάλλονται ποικιλοτρόπως τόσο από την πανδημία τoυ Covid-19, όσο και από τις διεθνείς εξελίξεις με κυρίαρχη τον Ρωσο-Ουκρανικό πόλεμο,

**Επειδή**, η ενεργειακή και οικονομική κρίση και η κλιματική αλλαγή καθιστούν τη βιωσιμότητα αγροτών και κτηνοτρόφων αμφίβολη,

**Επειδή**, είναι κατάφορη η αδικία να πληρούνται τα κριτήρια και ωστόσο οι αγρότες να μένουν εκτός της επιστροφής του «αγροτικού πετρελαίου»,

**Επειδή**, η κυβέρνηση της ΝΔ πρέπει να έχει ίση μεταχείριση σε όλους τους κατ’ επάγγελμα αγρότες στην επιστροφή του ειδικού φόρου κατανάλωσης στο πετρέλαιο,

**Ερωτώνται οι αρμόδιοι Υπουργοί:**

1. **Πώς προτίθεστε να διορθώσετε τον άδικο αποκλεισμό από την πληρωμή του Ειδικού Φόρου Κατανάλωσης Πετρελαίου των αγροτών που πληρούν τα κριτήρια αλλά και την επιστροφή όλου του δικαιούμενου ποσού σε αυτούς που το έλαβαν μειωμένο ;**
2. **Πώς προτίθεστε να ενισχύσετε τους κτηνοτρόφους που αποδεδειγμένα έχουν κτηνοτροφικές εκμεταλλεύσεις αλλά αποκλείονται τη χορήγηση κρατικής ενίσχυσης του 2%;**

**Οι Ερωτώντες Βουλευτές**

**Τελιγιορίδου Ολυμπία**

**Αραχωβίτης Σταύρος**

**Αβραμάκης Ελευθέριος**

**Αυγέρη Θεοδώρα**

**Βαγενά Άννα**

**Βέττα Καλλιόπη**

**Γιαννούλης Χρήστος**

**Γκαρά Αναστασία**

**Γκιόλας Γιάννης**

**Ηγουμενίδης Νικόλαος**

**Καλαματιανός Διονύσιος-Χαράλαμπος**

**Κασιμάτη Νίνα**

**Κάτσης Μάριος**

**Καφαντάρη Χαρά**

**Κόκκαλης Βασίλης**

**Λάππας Σπύρος**

**Μάλαμα Κυριακή**

**Μαμουλάκης Χαράλαμπος**

**Μάρκου Κωνσταντίνος**

**Μεϊκόπουλος Αλέξανδρος**

**Μουζάλας Γιάννης**

**Μπάρκας Κωνσταντίνος**

**Μπουρνούς Γιάννης**

**Παπανάτσιου Αικατερίνη**

**Πέρκα Θεοπίστη**

**Πούλου Παναγιού**

**Ραγκούσης Γιάννης**

**Σαρακιώτης Γιάννης**

**Σκούφα Ελισσάβετ**

**Συρμαλένιος Νίκος**

**Τριανταφυλλίδης Αλέξανδρος**

**Τσίπρας Γιώργος**

**Τόλκας Άγγελος**

**Φάμελλος Σωκράτης**

**Φωτίου Θεανώ**

**Ψυχογιός Γιώργος**